ཨ་མི་རི་ཀའི་བརྡ་འཕྲིན་འཕྲུལ་རིག་གི་བཟོ་ཚོང་ལས་ཁང་ཁག་གི་འགོ་ཁྲིད་ཚོ་ཨ་རིའི་གྲོས་ཚོགས་སུ་སྐུང་ནས་ཉན་ཞིབ་ཚོགས་འདུ་ཚོགས་ཏེ།ཨ་མི་རི་ཀའི་བརྡ་འཕྲིན་འཕྲུལ་རིག་གི་བཟོ་ཚོང་ལས་ཁང་ཁག་ལ་རྒྱ་ནག་གི་ཁྲོམ་རའི་ནང་དུ་དཀའ་ངལ་སྣ་ཚོགས་ཤིག་འཕྲད་བཞིན་པ་རྣམས་གྲོས་ཚོགས་འཐུས་མི་ཚོར་སྙན་སེང་ཞུས་པ་དང་།ཨ་རིའི་ཨ་ཡོ་ཝ་མངའ་སྡེའི་སྤྱི་མཐུན་གྲོས་ཚོགས་པའི་གྲོས་ཚོགས་གོང་མའི་འཐུས་མི་ཆཀ་གྷ་ར་སི་ལེས་རྒྱ་ནག་ལ་ཚོང་ལས་གཉེར་བཞིན་པའི་ཨ་མི་རི་ཀའི་བཟོ་ཚོང་ལས་ཁང་ཁག་གིས་རང་གི་རིག་དངོས་བདག་དབང་ལ་སྲུང་སྐྱོབ་བྱ་ཐུབ་རྒྱུ་ཁག་པོ་ཡིན་པའི་ཚོར་བ་ཞིག་བྱུང་སོང་ཞེས་བཤད་འདུག